Salvador Dalí

She ellyneyr far-rieughagh Spaainagh va Salvador Domingo Felipe Jacinto Dalí i Domènech . Ta enney mie er son e schleiyn çhaghnoil, e linneyderys cruinn, as ny jallooyn quaagh er lheh 'syn obbyr echey.

Va Dalí ruggit ayns Figueres, y Chataloan, y Spaainey, raad hooar eh e ynsaghey formoil ayns ny h-ellynyn meeiney ayns Madrid. Ghow eh cummaght as cleayney voish yn Impressionaghys as mainshtyryn yn Aaruggyr voish eash aeg as haink er, beggan er veggan , dy ve cleaynit rish gleashaghtyn y chioobaghys as avant-garde.Gibson, Ian, The Shameful Life of Salvador Dalí, Lunnin, Faber and Faber, 1997, Cab 2, 3 Hie yn obbyr echey ny s'niessey da'n Far-rieughid ayns ny 1920yn jeianagh as hie eh stiagh 'sy phossan Far-rieugagh ayns 1929 raad haink er dy ve coontit myr fer jeh ny cloiederyn s'yrjey. Va'n obbyr share ennit echey, Kinjid y Chooinaghtyn, jeant ayns Luanistyn 1931, as t'eh coontit myr y pheintal Far-rieugagh smoo ard-ghooagh. Ren Dalí beaghey 'sy Rank car Caggey Theayagh y Spaainey (1936 derrey 1939) roish my daag eh dys ny Steatyn Unnaneysit. Tra v'eh hoal, chossyn eh rah chaglit. Darree eh er-ash dys y Spaainey ayns 1948 raad ren eh fogrey magh yn aa-hyndaa echey dys y chraueeaght Chatoleagh as lhiassee eh e vod "oaylyssaght hesh-veanagh" va bunnit er yn anaase echey 'sy chlassicaghys, 'syn oaylyssaght, as ayns lhiassaghyn sheansagh jeianagh.Gibson, Ian, The Shameful Life of Salvador Dali (1997)

Ta stoyr ellynagh Dalí goaill stiagh peintal, ellynyn graafagh, scannaneaght, jallooderys, kiaddey, as fotografeeaght, chammah as co-obbraghyn lesh ellyneyryn elley. Chammah's shen, screeu eh far-skeealaght, feeleeaght, hene-veashnys, traaghtyn, as peeshyn cremeydagh. Ny cooishyn mooarey 'syn obbyr echey, t'ad goaill stiagh ashlishyn, y fo-chooinsheansaght, y cheintyssaght, y chraueeaght, sheanse, as ny mooinjeryssyn persoonagh echey. Chur yn aghtys theayagh corragh as erreayrtagh ny smoo arrey huggeysyn na chur yn obbyr echey, red chur contaartys orroosyn dreill eh er ard-scansh as vrasnee ny cremeyderyn echey. S'arganagh va'n pohlldey theayagh v'echey er son y lught-reill Francoagh, e yantyssyn traghtee, as foays as feerid kuse jeh ny h-obbraghyn jeianagh echey.Gibson, Ian (1997), passim She cummaght vooar va'n seihll as yn obbyr echey er Far-rieughee elley, er y phop-ellyn, as er ellyneyryn co-emshiragh lheid as Jeff Koons as Damien Hirst.

Ta daa hie tashtee mooarey ayn currit da obbyr Salvador Dalí: Theater as Thie Tashtee Dalí ayns Figueres, y Spaainey, as Thie Tashtee Salvador Dalí ayns St. Petersburg, Florida.

 Jallooyn 

Imraaghyn

 Kianglaghyn magh 


Ronney:Ruggyryn 'sy vlein 1904
Ronney:Baaseyn 'sy vlein 1989
Ronney:Feallee ass Figueres
Ronney:Ellyneyryn firryn Spaainagh
Ronney:Peinteyryn firryn Spaainagh
Ronney:Peinteyryn ass y Chataloan
Ronney:Tayrneyderyn Spaainagh
Ronney:Markyssyn y Spaainey
Ronney:Peinteyryn noa-emshiragh
Ronney:Jantee phrentyn Spaainagh
Ronney:Ellyneyryn an-ghraagh Spaainagh
Ronney:Ellyneyryn far-rieughagh Spaainagh
Ronney:Jantee scannane far-rieugagh
Ronney:Jallooderyn firryn Spaainagh
Ronney:Ellyneyryn maddaghtoil
Ronney:Federico García Lorca
Ronney:Spaainee jeh sluight Arabagh
Ronney:Spaainee jeh sluight Ewagh